کلئیبر

کلئیبر یادا کلیبر دوغو آذربایجان اوستانینین شهرلریندن بیری‌دیر. بو شهر کلئیبر بؤلگه‌سینده یئرلشیب و بو بؤلگه‌نین باشکندی‌دیر. 
بندانگشتی

 اهالی 
بو شهرین اهالیسی ۱۳۸۵ ایلینده ۹٬۰۳۰ نفریمیش کی ۱۳۹۰ ایلینده ۹٬۸۸۷ نفره یئتیشیب‌دیر. کلیبرین بوتون اهالیسی تورک‌دور و آذربایجان تورکجه‌سینده دانیشیرلار. کلیبرده خالقین چوخو شیعه اینانجلی اولماقلا، هابئله بو شهرده آز سای‌دا گوران اینانجلی تورکلرده یاشاییر.

 اَل ایشلری 
بو بؤلگه‌نین ال ایشلریندن خالی، ورنی، کیلیم، ججیم، سونَّتی پالتارلار، خالچا و... آدلارینی چکمک اولار.

 کلیبر خسته‌خاناسی 
بو ۹۶ یاتاقلی خسته‌خانا ۱۳۷۷ ایلینده تیکیلمیش‌دیر. بو خسته‌خانادا اورجانس، داخیلی (بدن ایچری‌سی) و باشقا بؤلمه‌لر واردیر.

 هوتل‌لر 
آنزا هوتلی، اوچ اولدوزلو بیر هوتل اولاراق، شهرین مرکزینه‌ یاخین‌ یئرلشیر. پارادایس هوتلی بیر اوچ اولدوزلو هوتل اولارا، اونون ۵۰ دنه اوتاغی واردیر ؛ بو هوتل جانانلی یولوندا یئرلشیر. بیر موعلیم‌لره تیکیلمیش قالماق یئری ایسه شهرین ایچینده یئرلشیر.

 قایناق‌لار 

بؤلمه:کلئیبر بؤلگه‌سی
بؤلمه:تورک شهرلری
بؤلمه:شرقی آذربایجان اوستانی‌نین شهرلری